12 Victoria
Vide etiam paginam discretivam: Victoria. 12 Victoria est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam 7.24 monstrat. Die 13 Septembris 1850 ab Ioanne Russell Hind in Londinio versato repertus est. Asteroides appellatus est partim a dea Victoria, Graece Nice, filia Pallantis Titanis et fluminis Stygis, personificatione boni successús militaris, partim ad honorem reginae Victoriae; qua re offensi, astronomi alii nomen "Clio" praetulerunt, sed hoc nomen postea asteroidi n°. 84 tributum est. Rerum orbitalium ratio epochae 4 Ianuarii 2010 constitit. Qua epocha 12 Victoria per dies 1303 circa solem movebatur. Axem orbitalem habebat unitatum astronomicarum 2.33 et eccentricitatem 0.22, distans igitur a sole quam minime unitatibus 1.82, quam maxime unitatibus 2.85. Inclinatio orbitalis 8.36° reperiebatur, anomalia media 273.3°.